Lille Kvast på skattejagt - Bailly og Fraipont
af Bailly og Fraipont
Vil selv – kan selv - læse!
Mød Lille Kvast – en charmerende helt, som børnene kan læse om HELT SELV
Bogen om Lille Kvast er en billedbogstegneserie for de mindste – noget helt nyt i Danmark.
Bogen er uden ord, så børn helt ned i 3-års alderen kan læse den helt selv, også selvom de endnu ikke kan bogstaverne.
Den farverige fortælling om skattejagten - på en paradisisk tropeø - skrider fremad i et børnevenligt tempo, billedrude for billedrude.
Der er både elementer, som børnene kender fra deres egen hverdag, og masser af fabulerende eventyr.
"… emmer af varme og visuelt vid. Et godt bud på første selvstændige læsning for børn i tre-fire-årsalderen (eller senere!)"
"... de alleryngste har længe udelukkende haft pege- og andre billedbøger at ty til, men ikke egnet læsestof i serieform ... Nu lysner det imidlertid: "Lille Kvast" er en fransk serie for de 3-6-årige, der endnu ikke kan læse – og alligevel kan de læse den selv!"